Да се препише планот во тетратките.(не треба планот да ми го праќате по мејл)

**Сообраќај**

1.Сообраќајот е стопанска гранка која ја опфаќа просторната поврзаност на населбите и географските области и овозможува превоз на патници и стоки и пренесување вести од едно место до друго.

2.Сообраќајот како систем го сочинуваат: сообраќајната мрежа, сообраќајните средства и сообраќајните институции односно луѓето.

3.Развојот на сообраќајот зависи од повеќе фактори: географската положба, релјефот, населението и развиеноста на стопанството.

4.Сообраќајот се дели според: функцијата, просторните растојанија кои се совладуваат, амбиентот во кој се одвива, одликите на сообраќајната мрежаи сообраќајните средства.

а.Според функцијата се дели на: патнички и товарен.

б.Според просторните растојанија се дели на: градски, приградски, регионален, меѓународен, интерконтинентален и космички.

в.Според амбиентот во кој се одвива, според одликите на сообраќајната мрежа и сообраќајните средства, сообраќајот се дели на: копнен, воден, воздушен, ПТТ сообраќај и електронски комуникации.

5.Копнениот сообраќај се класифицира како: патен, железнички и специјален.

а. Патниот сообрачај ги опфаќа сите локални, регионални и магистрални патишта.

Најважен магистрален, а воедно и меѓународен патен правец е патот Е-75(М1) кој во нашата земја започнува кај Табановце(на границата со Србија) и преку Куманово-Петровец-Велес-Неготино-Гевгелија води до граничниот премин Богородица. Еден крак од оваа магистрала од Велес продолжува десно кон Прилеп-Битола-премин Меџитлија и продолжува во Грција.

Низ Македонија поминуваат и два коридора К-8 и К-10. К-8 (М4)во Македонија започнува кај Ќафасан и води преку Струга-Кичево-Гостивар-Тетово-Скопје-Куманово-К.Паланка и завршува на Деве Баир-Бугарија. К-10 е воедно и магистралата М-1.

б.Железничкиот сообраќај е недоволно развиен.

Првата железничка пруга во нашата земја на релација Солун- Скопје е изградена во 1873.

Најзначајна е железничката пруга по долината на реката Вардар која има меѓународен карактер.

6.Воздушниот сообрачај е претставен со двата аеродрома во Скопје и Охрид.

7.Водниот сообраќај е развиен на Охридското, Преспанското и Дојранското Езеро и има туристичко -рекреативен карактер.

8.ПТТ сообраќај и електронски комуникации е побрз и порационален вид на сообраќај.

2 час- Повторување

Прашања:

1.Што е сообраќај и кои фактори се важни за неговиот развој?

2.Како влијае релјефот и степенот на развиеност на стопанството врз сообраќајот?

3. Како се дели копнениот сообраќај?

4.Во кој правец(од каде започнува и на каде се движи) во нашата земја коридорот 10?

5.Што претставува специјалниот сообраќај?

6.Истражи-колку изнесува вкупната должина на патната мрежа во нашата земја?

7.Како се вика аеродромот во Скопје, а како во Струга?

Прашањата да се одговорат во тетратка да се сликаат и да се пратат на е-маил.(до 19.04.2020)

Секој ученик да одбере по сопствен избор еден вид на сообраќај(патен, железнички, воден, воздушен, ПТТ ) и да направи презентација. Презентацијата треба да биде готова до 30.04.2020г. Готовите презентации да ги праќате на мејл: kirenikoloski@ymail.com